b'\n_START_ARTICLE_\nBaseball\n_START_SECTION_\nIgri\xc5\xa1\xc4\x8de\n_START_PARAGRAPH_\nIgri\xc5\xa1\xc4\x8de za baseball ima obliko \xc4\x8detrtine kroga. Delita ga dve zunanji \xc4\x8drti, ki izhajata iz doma\xc4\x8de baze pod pravim kotom. Igri\xc5\xa1\xc4\x8de se deli na notranje polje (angl. infield) in zunanje polje (angl. outfield). V notranjem polju so \xc5\xa1tiri baze: doma\xc4\x8da baza, prva, druga in tretja baza, ki so razporejene v kvadrat (ang. "baseball diamond"). Razdalja med bazami je 90 \xc4\x8devljev (27,432 m). Na sredini tega kvadrata je metal\xc4\x8dev gri\xc4\x8d, v angle\xc5\xa1\xc4\x8dini imenovan pitcher\'s mound, s katerega metalec obrambnega mo\xc5\xa1tva me\xc4\x8de \xc5\xbeogo lovilcu na doma\xc4\x8di bazi.\n_START_SECTION_\nZgodovina\n_START_PARAGRAPH_\nIgra se je najverjetneje razvila iz otro\xc5\xa1kih iger na podro\xc4\x8dju dana\xc5\xa1nje Velike Britanije, v obliko, kakr\xc5\xa1no poznamo danes, pa se je za\xc4\x8dela razvijati okoli leta 1845. Danes je igra najbolj priljubljena v ZDA.'